મૃતકના પરિવારજનોએ આક્ષેપ કર્યો હતો કે બે દિવસ પહેલાં જ ટોરેન્ટ પાવરના કર્મચારીઓ જમીનમાં ખોદકામ કર્યું હતું અને કેબલ નાખી ગયા હતા. વાયરિંગ બરાબર ન કરવાના કારણે જમીનમાંથી કરંટ વરસાદમાં બહાર ભરાયેલા પાણીમાં આવ્યો અને જાળીને અડકતાં રતિબહેનને કરંટ લાગ્યો હતો. સ્થાનિકોએ આક્ષેપ કર્યો હતો કે બનાવ બાદ ટોરેન્ટ પાવરમાં ફોન કર્યો હતો પરંતુ તેઓનો એક પણ કર્મચારી ત્યાં આવ્યો ન હતો. પાવર બંધ કરવા અંગેની જાણ કરવા છતાં મોડી રાત સુધી કરંટ આવતો હતો.